Acorn Archimedes

**Acorn Archimedes** on Acorn Computersi toodetud personaalarvutite perekond.  

Esimesed Acorn Archimedese arvutimudelid avaldati 1987. aastal. See oli oluline samm arvutitehnoloogia arengus, kuna see oli esimene personaalarvuti, mis kasutas RISC-arhitektuuri. Tänu innovaatilisele riist- ja tarkvarale mängis Archimedes olulist rolli arvutite arengus 1980. aastate lõpul ja 1990. aastate alguses.

### Ajalugu
Acorn Archimedese lugu sai alguse Briti ettevõttest Acorn Computers, mille asutasid 1978. aastal Hermann Hauser ja Chris Curry. Ettevõte sai tuntuks oma BBC Micro arvuti poolest, mis leidis laialdast kasutust Suurbritannia koolides 1980. aastatel. BBC Micro edu innustas Acorni looma järgmise põlvkonna arvuteid, mis oleksid võimsamad ja funktsionaalsemad.

## Riistvara

Lisaks sellele, et Acorn Archimedes suudab käitada eelneva mudeli BBC Micro tarkvara kui ka samu käske, kasutab Acorn Archimedese mudelid WIMP süsteemi (*windows, icons, menus and pointers*), mis tähendas, et kasutaja saab näha värvilisi aknaid, ikoone, menüüsid ja viitasid. Archimedes on esimene RISC (*redused instruction set computer*, kärbitud käsustikuga) koduarvuti. RISC eesmärk oli vahetada keeruline masinkood kõrgema efektiivsuse vastu. 

Esimesed Acorn Archimedes mudelid sisaldavad 512 Kb ROM ehk püsimälu, mis on neli korda rohkem kui eelneval mudelil BBC Master 128. 

Acorn Archimedes seeria mudelite vältel on Acorn firma välja töötanud enda operatsioonisüsteemi - Arthur ja Risc OS, millel on välja arenenud kolm operatsioonisüsteemi: Risc OS, Risc OS 2 ja Risc OS 3 koos mitmete täiendusversioonidega. Arthur operatsioonisüsteemil on see eest kolm versiooni: Arthur 0.3, Arthur 1.10 ja Arthur 1.20. Aastal 2022 arendati Risc OS uut veebibrauserit Iris. 

Acorn on ka loonud revolutsioonilised ARM (Advance Risc Machines või Acorn Risc Machines) seeria protsessorid oma Archimedes seeria mudelite jaoks. Nende hulka kuulub ARM1, ARM2, ARM250 ja ARM3. ARM1 kirjutati BASIC keeles 808 koodireaga. Nüüdseks on toodetud üle 10 miljardi ARM arhitektuuriga tuuma. ARM kiipe leidub nüüd 95% kogu maailma nutitelefonitest.  

Acorn Archimedes mudel A5000 oli esimene arvutimudel, mis võttis kasutusele 15-viigulise PC standardse monitoriühenduse, võrreldes seniste üheksaviiguste RGB standarditega ühenduse.  

## A300 ja A400

Acorn Archimedes A300 seeria arvutimudelid olid nii-öelda baasmudelid. Võrreldes A400 mudelitega, mida kirjeldati kui kõike sisaldava Archimedes arvutina, puudusid A300 seeria arvutimudelitel teatud arvutikomponendid (näiteks kõvaketas). A400 seeriat reklaamiti professionaalse tööjaamana koos kiiremate kõvaketaste, suurema mälusisalduse ja rohkema mälupesadega. Huvitav ka mõlema seeria mudelite juures on asjaolu, et kumbagi seeriat ei saa muuta teiseks seeriaks, st et A300 seeria mudelit ei saa täiustada A400 mudeliks. 

Arvutimudelid tulevad kaheosalistes korpustes, millel on väike kesküksus, monitor, eraldi klaviatuur ja kolme nupuga hiir. A300 seeria mudelitel on 512 Kb kuni 1Mb muutmälu, 2 laienduspesa ning 800 Kb salvestusmälu. A400 seeria mudelitel on 1–4 Mb muutmälu ja 4 laienduspesa. Mõlema seeria mudelite protsessoriks on r 4 MIP 32-bitine RISC ARM-2 protsessor. Mõlemad A300 ja A400 sisaldasid Arthur operatsioonisüsteemi (hiljem lisatasu eest Risc0S), [BBC BASIC] programmeerimiskeelt. Kõik mudelid olid võimelised näitama kuni 256 värvi ekraanil ja edasi andma heli 8-kanalise 8-bitise stereoga. 
## A3000

Enne A3000 mudelite väljalaskmist spekuleeriti, et tulevase mudelil A3000 on 2 MB muutmälu, mis on kaks korda vähem eelnevate seeriate A300 ja A200 mudelite muutmälu suurusest. Tulevane mudel sai spekuleerijate poolt nime "Archi-Compact".

Acorn ehitas samaaegselt Arthur operatsioonisüsteemi järeltulijat - RISC operatsioonisüsteemi (RISC OS).

A3000 seeria mudelitel on mitmeid erinevusi nii füüsilisi kui tarkvaralisi võrreldes nende eellaste, A300 seeria, mudelitega. A3000 ei tule kolmeosalise korpusega, nagu eelnevad mudelid, vaid hoopis sisseehitatud klaviatuuri ja Amiga arvutite sarnase ehitusega. A3000 mudelitel on ka muutmälu laienduspesa, millega ühendades laienduskaardi saab arvutile anda juurde kuni 4MB muutmälu. Üks asi on küll sarnane A300 ja A3000 seeria mudelitel - mõlematel mudelitel ei ole kõvaketta kontrollerit emaplaadil. Lisaks on A310 mudelil ja A3000 mudelitel samad sisend/väljund pesad: MEMC, VIDC ja IOC. Tänu sellele, et MEMC suudab kasutada efektiivsemalt mälukiipe, töötab A3000 seeria mudelid ligikaudu 10% kiiremini, kui varasemad mudelid. ARM kiip töötab kiirusega 8 MHz ja on toetatud kolme erilise mälu-, video- ja sisend/väljund kiipidega, mis tagab A3000 mudelitel palju parema jõudluse, võrreldes teiste micro arvutitega sh Atari ST, Commodore Amiga, Research Machines Nimbus ja Apple Macintosh SE.    

## A540

1990. aasta juunis tuli Acorn välja oma kõige uuema lisaga Acorn Archimedese personaalarvutite perekonda - mudel A540. Märkimisväärne on selle arvuti muutmälu, mis oli algselt 4 MB suurune, aga seda oli võimalik muutmälu kaartidega suurendada 16 MB-ini. Lisaks 100 Mb suuruse kõvaketta ja 5Mb/sekundis kiirusega SCSI-ga, on A540 väga kiire kui ka suure mälumahuga arvuti. A540 on ka esimene mudel, mis kasutab ARM3 protsessorit. ARM3 protsessori kiiruseks on 30Mhz - kolm korda kiirem võrreldes teiste eelnevate Acorn Archimedese mudelitega. ARM3 protsessor sisaldab ka 4Kb suurust vahemälu, mis hoiab endas eelnevaid arvutikäske ja andmeid. Nii suure vahemälu kaasamine arvutisse, teeb kasutajakogemust erakordselt lihtsamaks

Peamised erinevused võrreldes eelmiste mudelitega on täiustatud SCSI ja ARM3 protsessor, milles on suur vahemälu 4Kb.

Eraldi tuleb ka välja tuua A540 mudeli alghinna £3000, mis oli tolle aja kohta väga kallis, arvestades seda, et arvuti monitori ja klaviatuuri pidi veel eraldi ostma.
## A5000 ja A4 sülearvuti

Acorn Archimedes seeria A5000 mudelid ilmusid poelettidele 1991. aasta septembris.A5000 manuaali järgi oli saadaval kaks A5000 versiooni: 2MB mudel, mis tuleb 40MB suuruse kõvaketta ning 14-tollise monitoriga ja 1MB baasmudel. A5000 seeria mudelid oli eelneva mudeli A400/1 mudelite asendus. "Acorn firma jaoks suurim hüpe edasi pärast Archimedese kasutuselevõttu 1987. aastal." on lause, millega kirjeldatakse uut Archimedes A5000 mudelit. 

A5000 sisaldab võimsat ARM3-protsessorit ja kaua oodatud RISC OS 3 operatsioonisüsteemi. Esimestel A5000 mudelitel, mis tulid RISC OS 3.0 operatsioonisüsteemiga, oli ADFSBuffers koodis viga, mis võis põhjustada ketta korruptsiooni. Acorn hiljem parandas selle vea uues RISC OS 3.10 versioonis, mis tuli edaspidi A5000 mudelitega kaasa. 

ARM3 protsessori kiirus 25 MHz on aeglasem võrreldes eelneva mudeli A540 30 MHz kiirusega, kuid A5000 kompenseerib see eest oma mälu kellaga. Mälu kell on Acorn Archimedes A5000 seeria mudelitel, sarnaselt A540 mudeliga, 12MHz. A400 ja A300 seeria mudelitel on see eest 8 MHz.

A5000 diskett suudab töödelda 1,6MB informatsiooni, mis on kaks korda rohkem kui eelnevate mudelite disketid - 800 KB. 

A5000 seeria mudelite võib öelda suurim pettumus on video ekraan, mida ei olnud täiustatud 1987. aastast saati. Kui turule hakkas juba ilmuma 1024x768 piksliresolutsiooniga ekraanid koos 24 värviga, siis Acorn Archimedese mudelid olid siiamaani kinni vananeva 800x600 piksliresolutsiooniga ja 16 värvi värvivalikuga.
1992. aasta augustis avaldati esimene Acorn sülearvuti - Acorn Archimedes A4. Arvuti tuli kahes versioonis - 2,5-tollise 60 MB suuruse IDE kõvakettaga koos 4Mb muutmäluga, mis maksis 1699 £, ning 300 £ soodsam algtaseme mudel. Algtaseme mudel tuli 1,6 Mb disketti draivi ja 2 Mb muutmäluga. Sülearvuti kaalub 3 kg ja sisaldab eelnevate Archimedes mudelite tehnoloogiat sh ARM 3 protsessor ja Risc OS 3 operatsioonisüsteem.

A4 sülearvuti protsessor ARM3 on natukene vähem võimsam kui eelmiste mudelite omad - 24 MHz võrreldes eelmiste mudelite 25 MHz-ga. Säästurežiimi ajal on võimalik viia number 6 MHz-ini.

A4 ekraan suurus on 9-tolline, suuteline näitama 640x480 pikslit 16 erinevas halli toonis. 
## A3010, A3020, A4000

1992. aastaks hakkas A3000 mudel muutuma juba vanaks tehnoloogiaks ja sama aasta augustis tuli Acorn firmal välja kolm arvutimudelit: A3010 kodus kasutamiseks, A3020 hariduslikuks kasutamiseks ja A4000 kolmest kõige professionaalsem kolme osaline arvuti töö jaoks. Kõigil kolmel arvutil on ARM250, mis töötab sagedusega 12 MHz ning kombineerib ARM2, MEMC1a, VIDC1a ja IOMD kiibid ühele kiibile. 

A3010 mudeli muutmälu saab täiustada 1Mb suuruselt 2Mb suurusele ja A3020 2Mb suuruselt 4Mb suurusele.

## Mudelid

Mudelid, mida ka toodeti aga avalikult ei müüdud:

* A500: 4 MB RAM, ST506 liides, Archimedese arendusarvuti
* A680 ja M4: 8 MB RAM, SCSI emaplaadil, RISC iX arendusarvutid

## Pärand

Archimedese arvutimudeleid kasutati heliloojate ja partituurikirjutajate poolt Sibelius partituuditarkvara opereerimiseks. Kui Archimedese kasutajaskond oli väga väikseks jäänud, otsustasid kaksikvennad Ben Finn ja Jonathan Finn kirjutada programmi Sibelius spetsiaalselt Acorn Acrhimedese arvutitele. Paljud heliloojad soetasid endale Archimedese arvuti ainuüksi selleks, et saada Sibelius programmile ligipääsu. Tuleb ka välja tuua, et tänu Archimedese tehnilisele võimekusele, oli esimest korda ajaloos võimalik kuulda orkestriteost enne kui orkester seda mängis.

Hollandi uudiste edastamise jaam NOB kasutas Acorn Archimedese RISC-arhitektuuriga arvuteid nendelt uudiste lugemiseks aastatel 1994–2004. 

1993. aasta suurimale lasersüsteemide firmale Laser Grafix avaldas Archimedese A440 mudeli protsessorikiirus ja RISC süsteem nii muljet, et nad otsustasid kasutada Archimedese arvuteid lasersüsteemide töötlemise jaoks. Archimedese arvuti kaudu juhiti laserite intensiivsust, mustreid kui ka sagedust. Laser Grafix hakkas müüma lasersüsteemide komplekte, kuhu kuulus A5000 arvuti, eriline Laser Grafix laienduskaart, Prisma programmi tarkvara ja spetsiaalne kontrollitav kast klaviatuuri ja hiire asemel. Neid A5000 arvutit sisaldavaid komplekte kasutati paljudel suurejoonelistel kontsertidel kui ka väiksemates muusikakohtades.

## Viited